《无题 其二》
明代·彭世潮

诗事未酬良夕债，酒杯空冷落花枝。门前水向东流急，塞外霜归北雁迟。

难折柳丝持赠别，漫书桐叶寄相思。自从一谢閒亭梦，雨雨风风总未知。

作者简介：彭世潮，字源大，号龙溪。东莞人。明世宗嘉靖四年（一五二五）举人。授福建古田教谕，升国子监学录，擢陕西道监察御史。以不能事权贵，左迁福清令。著有《龙溪漫兴》。民国张其淦《东莞诗录》卷一一有传。